روسیا بیرلشمیش میللت‌لر تشکیلاتین‌دان (بمت) روسیا گوبره‌سی‌نین و تاخیلی‌نین صادراتینا مانعه‌لرین آرا‌دان قالدیریلماسی اوچون تدبیر گؤرمه‌سینی ایسته‌ییب.
خاریجی ایشلر ناظیرلیگی‌نین مطبوعات کاتیبی ماریا زاخارووا پایتاخت موسکوادا کئچیردیگی هفته‌لیک مطبوعات کنفرانسیندا گوندمده‌کی مسئله‌لرله باغلی آچیقلاما وئریب.
"قوزیی آخینی1" و "قوزیی آخینی2"ده طبیعی گاز سیزماسی مسئله‌سینه توخونان زاخارووا گاز سیزماسی‌نین باش وئردیگی بؤلگه‌ده ناتو اینفراستروکتورونون اولدوغونا و جولای آییندا ناتو-نون بو بؤلگه‌ده تعلیم کئچیردیگینه دقت چکیب.
ماریا زاخارووا بو وضعیت‌دن امریکانین فایدا‌لانا بیله جگینه دقت چکه‌رک، حادثه‌نین آراشدیریلماسی‌نین واجیب‌لیگینی وورغولاییب:
"بیز اینانماق ایستییریک کی، بالتیک دنیزینده گاز بورولاریندا باش وئرن‌لرله باغلی اولوسلار آراسی آراشدیرما اوبیئکتیو اولا‌جاق".
روسیا سؤزچوسو اؤلکه‌سی‌نین گوبره و تاخیل صادراتینا قویولان محدودیت‌لره ده توخونا‌راق دئییب کی، بمت-دن آوروپا‌لی‌لار و امریکا-لی لارین روسیا گوبره‌سی و تاخیلی‌نین قلوبال بازارلارا داشینماسی قارشی‌سینداکی مانعه‌لری آرا‌دان قالدیرما‌لاری ساحه‌سینده‌کی تشببوس‌لرینی فعال حالا گتیرمه‌سینی گؤزلییریک.
